एर्किन शुरुमा सीएफ मोटो ४०० एन चढ्थे । त्यसको करिब ८ महिना पश्चात उनको सीएफ मोटो कम्पनीका आधिकारिक प्रतिनिधिसँग भेट भयो । उनले आफ्नो बाइकमा टर्कीका विभिन्न स्थानमा ७ हजार किलोमिटरको यात्रा गरे । यात्रापश्चात सीएफ मोटोको डिलर मिटमा विभिन्न क्षेत्रका राइडरहरुसँग भेट भयो । क्यान पनि त्यसमा सहभागी भएका थिए । त्यहाँ धेरै अन्तरक्रिया भयो । पछि इस्तानबुलमा सम्पन्न मोटरसाइकल प्रदर्शनीमा सीएफ मोटो चाइनाका कर्मचारीसँग भेट भयो । उनीहरुले त्यसपछि ६५० एमटी मोडल ल्याउने योजना बनाएका थिए । सो बाइकमा सवार भई दुई राइडरले यात्रा गर्ने सहमति भयो ।
